ક્યાં જન્મ લેવો, કયા ગામમાં જન્મ લેવો, કઈ જ્ઞાતિ, કયા સમાજમાં, કોના ઘરે જન્મ લેવો તે નક્કી કરવાનો અધિકાર જે રીતે આપણને નથી તો પછી કોઇ પણ જાતિ, જ્ઞાતિ કે ધર્મ માટે સંઘર્ષ/ગૌરવ શા માટે થવા જોઈએ ? સ્વામી દયાનંદ સરસ્વતીએ કહ્યું છે કે, "બધા ભાઈ બહેનોને આ ધર્મમાં સમાન અધિકાર છે. સ્વામી વિવેકાનંદે પણ કહ્યું છે કે, "જ્ઞાતિ આધારિત કોઈ ભેદભાવો શાસ્ત્રોમાં નથી. પ. પૂ. બાળાસાહેબ દેવરસજીએ વસંત વ્યાખ્યાનમાળામાં કહ્યું હતું કે ‘ધરતી પર અસ્પૃશ્યતા જેવું મોટું બીજું કોઈ પાપ નથી. માટે કોઈ પણ વ્યક્તિએ કોઈના પણ માટે મનમાં ભેદભાવ કે અસમાનતા રાખવા નહીં, તેની આવશ્યકતા છે.’